Petankė
Petankė (pranc. pétanque – [pe.tɑ̃k]) – sporto šaka su metaliniais rutuliais, kurios esmė mesti metalinį rutulį kuo arčiau medinio, vadinamo kašanetu (pranc. cochonnet). Žaidimo paviršius neturi standarto. Rekomenduojama žaisti ant ne per daug minkšto (smėlis) ar kieto (betonas) paviršiaus. Žaidimo danga turėtų būti pakankamai lygi, kad žaidėjas galėtų numatyti rutulio riedėjimo kelią. Petankė yra sporto šaka, kurioje varžytis gali visi nepriklausomai nuo lyties, amžiaus ar sugebėjimų. Petankėje derinami fiziniai ir protiniai įgūdžiai.